ჯოან ფონტეინი

ჯოან დე ბოვუარ დე ჰევილენდი (; დ. 22 ოქტომბერი, 1917 —  გ. 15 დეკემბერი, 2013) ცნობილი, როგორც ჯოან ფონტეინი, ბრიტანელ-ამერიკელი მსახიობი, რომელიც ცნობილი გახდა ჰოლივუდის ფილმებში მონაწილეობით. ფონტეინი თავისი კარიერის განმავლობაში 45-ზე მეტ მხატვრულ ფილმში გამოჩნდა. ის იყო მსახიობ ოლივია დე ჰევილენდის უმცროსი და.

 ადრეული ცხოვრება 
ჯოან დე ბოვუარ დე ჰევილენდი დაიბადა 1917 წლის 22 ოქტომბერს ტოკიოში, წარმოშობით ბრიტანელთა ოჯახში. მისი მამა, უოლტერ დე ჰევილენდი (1872-1968), სწავლობდა კემბრიჯის უნივერსიტეტში და მუშაობდა ტოკიოს იმპერიულ უნივერსიტეტში, როგორც ინგლისურის პროფესორი, სანამ პატენტრწმუნებული გახდებოდა. მისი დედა, ლილიან ოგუისტ ფონტეინი (1886-1975), სწავლობდა ლონდონის დრამატულ ხელოვნების სამეფო აკადემიაში და იყო ახალგაზრდა სცენის მსახიობი, რომელმაც კარიერა მიატოვა, როცა მის მეუღლესთან ერთად ტოკიოში გაემგზავრა. ჯოანის ბიძა სერ ჯეფრი დე ჰევილენდი (1882-1965), თვითმფრინავის დიზაინერი იყო, რომელიც ცნობილი გახდა დე-ჰავილიან მოსქუითოს დიზაინით. ასევე მან დააფუძნა საავიაციო კომპანია, რომელიც ატარებდა მის სახელს. მისი ბაბუა, მეუფე ჩარლზ რიჩარდ დე ჰევილენდი, იყო გუერნსეის ოჯახიდან ნორმანდიის კუნძულებიდან.

დე ჰევილენდი მშობლები 1914 წელს დაქორწინდნენ და 1919 წელს დაშორდნენ, როცა ლილიანმა აღმოაჩინა, რომ მისი ქმარი გეიშებთან ღალატობდა, გადაწყვიტა განქორწინება, რომელიც ოფიციალურად 1925 წლის თებერვლამდე არ დამთავრებულა.

ექიმის რჩევის გათვალისწინებით, ლილიან დე ჰევივილენდმა, ჯოანი, რომელიც ანემიით დაავადდა წითელას და სტრეპტოკოკური ინფექციის კომბინირებული თავდასხმის შემდეგ, თავის უფროს და ოლივიასთან ერთად საცხოვრებლად კალიფორნიაში წაიყვანა. ამ დროს ჯოანი ორი წლის იყო. ოჯახი დასახლდა სარატოგაში, კალიფორნიაში, მალევე ჯოანის ჯანმრთელობა მკვეთრად გაუმჯობესდა. ის სწავლობდა ლოს-გატოს სახელობის საშუალო სკოლაში. როცა ის 16 წლის გახდა იაპონიაში დაბრუნდა და მამასთან ერთად დაიწყო ცხოვრობება. აქ მან სწავლა განაგრძო ტოკიოს სკოლაში, რომელიც განკუთვნილი იყო უცხოელი ბავშვებისათვის (ეს სკოლა იყო ამერიკული), მან ეს სკოლა 1935 წელს დაამთავრა.

 კარიერა 
მარცხნივ|მინი|201x201px|ფონტეინი ფილმში — „ქალები"(1939),
მისი კარიერა დაიწყო 1935 წელს, სკოლის დამთავრების შემდეგ, თეატრში, ბრიტანელი ნოველისტის და პიესათა მწერალის — დოდი სმიტის პირველი სპეკტაკლით „დარეკეთ დღეს“. მალევე მან ხელი მოაწერა RKO-ს კონტრაქტს.

1935 წელსვე მისი პირველი ფილმის დებიუტი შედგა RKO-სთან შეთახმებით მცირე როლით ფილმში — „ქალების გარეშე“, როგორც ჯოან ბულფილდი, რასაც 1937 წელს მოჰყვა მთელი რიგი სხვა მცირე როლები. მაგ: ფილმი — „მილიონიდან ერთამდე“ და „ღირსეული ქუჩა“, კათრინ ჰეპბერნის წინააღმდეგ.

1937 წელს მიიღო თავისი პირველი მნიშვნელოვანი როლი ფილმში — „კაცი, რომელმაც იპოვა საკუთარი თავი“. ჯოანი შემდეგ გამოჩნდა მთავარი როლით ფრედ ასტერთან ერთად, ჯინჯერ როჯერსის გარეშე RKO-ს ფილმში — „ქალური გასაჭირი“, თუმცა მან ვერ შეძლო აუდიტორიის მოხიბვლა, ამიტომ მან განაგრძო მცირე როლიან ფილმებში მონაწილეობა, მათ შორის იყო ფილმი — „ქალები" (1939), მაგრამ მან ვერ შეძლო მნიშვნელოვანი შთაბეჭდილება მოეხდინა RKO-ზე და ამიტომ მისი კონტრაქტი არ განახლდა, როდესაც იგი 1939 წელს ამოიწურა.

ჯოანის უიღბლობა ერთ ღამეში შეიცვალა, როდესაც ერთ-ერთ სადილზე პროდიუსერ დევიდ სელზნიკის გვერდით იყო. სელზნიკმა ჯოანს შესთავაზა დაფნე დე მაურიერის რომანის — „რებეკას“ ეკრანიზებულ ვარიანტში ეთამაშა მთხრობელის როლში.

მარცხნივ|მინი|231x231px|ლორენს ოლივიემი და ჯოან ფონტაინი ფილმში — „რებეკა“
„რებეკა“ — ბრიტანული რეჟისორის ალფრედ ჰიჩკოკის ამერიკული დებიუტი იყო, რომელშიც მონაწილეობას იღებდნენ ლორენს ოლივიემი ჯოან ფონტაინთან ერთად. ფილმის გადაღება 1940 წელს შედგა. ფონტაინი ამ ფილმისთვის ნომინირებული იქნა აკადემიის დაჯილდოებაზე საუკეთესო მსახიობისთვის.ფონტეინმა ვერ გაიმარჯვა ამ წელს, რადგან ჯილდო მიიღო ჯინჯერ როჯერსმა ფილმისთვის — „კიტი ფოილისთვის“, თუმცა ჯოანმა მომდევნო წელს გაიმარჯვა აკადემიის დაჯილდოებაზე საუკეთოსო მსახიობისთვის ფილმისთვის — „ეჭვი“, რომელიც ასევე ჰიჩკოკის რეჟისორობით იყო გადაღებული, ფილმში მონაწილეობას ჯოანთან ერთად კერი გრანტიც იღებდა.

1940-იან წლებში ის მონაწილეობდა რომანტიკული ხასიათის მელოდრამებში, მაგ: 1943 წელს მან შეასრულა ჩარლზ ბოიერთან ერთად ფილმ — „მუდმივ ნიმფაში“, რომლისთვისაც 1943 წელს ნომინირებული იქნა აკადემიის დაჯილდოებაზე საუკეთესო მსახიობისთვის. მან ასევე ამავე წელს ითამაშა ჯეინ ეარის როლი ფილმში „ჯეინ ეარი“.

1944 წელს როლი მიიღო დაფნე დე მაურიერის ნოველის მიხედვით გადაღებულ ფილმში — „ფრანგი კაცის ნაკადში“ (), რომელიც ჯოან ფონტეინის მონაწილეობით ერთ-ერთი ყველაზე პოპულარული გახდა.

მინი|ჯოან ფონტეინი კერი გრანტთან ერთად ფილმში — „ეჭვი“ |192x192px
1940-იან წლებში მისი მონაწილეობით გადაღებული ყველაზე დასამახსოვრებელი ფილმი იყო შტეფან ცვაიგის ნოველის — „უცნობი ქალის წერილს მიხედვით გადაღებული ამავე სახელწოდების ფილმი (1948), რომელიც მაქს ოფიულსის რეჟისორობით იყო გადაღებული და დღესდღეობით ჯოანის კარიერის ერთ-ერთი საუკეთესო შესრულებად ითვლება.

1942 წლის 26 მაისს გრაუმნის ჩინური თეატრის წინ მან თავისი ხელების და ფეხების ანაბეჭდი დატოვა. 
მან 1945 წელს ითამაშა კომედიურ ფილმში — „სიუზანის რომანებში“, 1948 წელს მუსიკალურ ფილმში „იმპერიულ ვალსში“ ბილი უაილდერის რეჟისორობით, ჯოზეფ კოტტონთან ერთად. ამავე წელს ბერტ ლანკასტერთან ერთად მონაწილეობა მიიღო ფილმში — „კოცნით წაშალე სისხლი ჩემი ხელებიდან“, და სათავგადასავლო დრამაში „ივანჰოე“ (1952), რომელშივ ითამაშა რობერტ ტეილორთან და ელიზაბეტ ტეილორთან ერთად. მიუხედავად იმისა, რომ ის ხშირად თამაშობდა გულუბრყვილო პერსონაჟებსა და არისტოკრატებს, მან ასევე ითამაშა არასიმპათიური გმირები ფილმებში „აივი“ (1947) და „დაიბადო ცუდი“ (1950).

მინი|ფონტეინი 1943 წელს ფილმ —„ჯეინ ეარში“|ალტ=|მარცხნივ|207x207px
მისი ფილმების წარმატება 1950-იან წლებში ოდნავ შემცირდა. მალევე ის გამოჩნდა სატელევიზიო და სასცენო როლებში. მან 1954 წელს როლი მიიღო ბროდვეიზე პიესაში — „ჩაი და სიმპათია“ როგორც ლაურა, ენტონი პერკინსის წინააღმდეგ. იგი ასევე გამოჩნდა უამრავ რადიოშოუში 1940-იან წლებში, მაგ: ლუქს რადიო თეატრში. 

1960-იან წლებში ფონტეინი გამოჩნდა რამდენიმე სპექტაკლში, მათ შორის იყო: „პირადი ცხოვრება“, „კაკტუსის ყვავილი“ (1965 წლის 9 დეკემბერი) და „ლომი ზამთარში“ (1966).

1966 წელს იყო მისი ბოლო თეატრალური ფილმი  — „ჯადოქრები“. 1970-იან და 1980-იან წლებში განაგრძო ფილმებსა და სატელევიზიო როლებში გამოჩენა, ხოლო 1980 წელს ნომინირებული იყო ემის ჯილდოზე საპნის ოპერა — „რაიანის იმედებში“ მონაწილეობისთვის.

1977 წელს გამოიცა მისი ავტობიოგრაფია. 1982 წლის თებერვალში იგი ბერლინში გაემგზავრა, სადაც ბერლინის საერთაშორისო კინოფესტივალის ჟიურის პრეზიდენტად მუშაობდა.

1994 წელს იყო ფონტეინის ბოლო სატელევიზიო როლი, სატელევიზიო ფილმში — „კარგი მეფე ვენსელანსი“, ამის შემდეგ ის საცხოვრებლად გადავიდა ვილა ფონტაანაში, კარმელის მაღალმთიანეთში, კალიფორნიაში, სადაც დრო გაჰყავდა თავის ძაღლთან ერთად ბაღში.

ამერიკის შეერთებულ შტატებში კინემატოგრაფიაში წვლილისთვის, მას ჰოლივუდის დიდების ხეივანიში გაუხსნეს ვარსკვლავი..

 პირადი ცხოვრება 

 ქორწინება და შვილები 
ფონტეინი ოთხჯერ დაქორწინდა და განქორწინდა. მისი პირველი ქორწინება იყო მსახიობ ბრაიან აჰერნთან. ისინი დაქორწინდნენ 1939 წელს დელ მონტეში, კალიფორნია და 1945 წლის აპრილში განქორწინდნენ. 1946 წლის მაისში ის დაქორწინდა მსახიობ და პროდიუსერ უილიამ დოზიერზე, მეხიკოში. მათ 1948 წელს ეყოლათ ქალიშვილი, დებორა ლესლი, რომელიც ფონტაინის ერთადერთი ბიოლოგიური შვილია. ისინი დაშორდნენ 1949 წელს, მომდევნო წელს ფონტეინმა სასამართლოში შეიტანა განცხადება განქორწინების შესახებ, თუმცა მათი განქორწინება 1951 წლის იანვრამდე არ დასრულებულა. 1952 წლის 12 ნოემბერს ფონტეინი მესამედ დაქორწინდა პროდიუსერ და მწერალ კოლიერ იანგზე. 1960 წლის მაისში ისინი დაშორდნენ და ფონტეინმა 1960 წლის ნოემბერში განქორწინება მოითხოვა. მათი ქორწინება დასრულდა 1961 წლის იანვარში. ფონტეინი მეოთხედ და საბოლოოდ 1964 წლის 23 იანვარს დაქორწინდა სპორტული ჟურნალის გოლფის რედაქტორ, ალფრედ რაიტ უმცროსზე, ელკტონში, მერილენდის შტატში; ისინი განქორწინდნენ 1969 წელს.

1951 წელს სამხრეთ ამერიკაში ფილმების ფესტივალზე ყოფნისას ის შეხვდა ოთხი წლის პერუელ გოგონა მარტიტას და არაოფიციალურად იშვილა. ფონტეინი შეხვდა მარტიტას ინკის ნანგრევების მონახულების დროს, სადაც მარტიტას მამა მუშაობდა. მარტიტას მშობლებმა საშუალება მისცეს ფონტეინს გამხდარიყო მარტიტას კანონიერი მეურვე, რათა ბავშვს უკეთესი ცხოვრება ჰქონოდა. ფონტეინი მარტიტას მშობლებს დაჰპირდა, რომ გოგონას პერუში დააბრუნებდა, როცა 16 წლის გახდებოდა. როცა ის 16 წლის გახდა, ფონტეინმა პერუს ტურისტული ბილეთი იყიდა, მაგრამ მარტიტამ უარი თქვა წასვლაზე და გაიქცა, თუმცა დედა-შვილი ერთმანეთს მაინც დაშორდნენ.

 გარდაცვალება 
ჯოან ფონტეინი 2013 წლის 15 დეკემბერს კარმელის მაღალმთიანების სახლში ძილში ბუნებრივი სიკვდილით 96 წლის ასაკში გარდაიცვალა.

 ფილმოგრაფია 
+წელიმშობლიური სახელწოდებაქართულადროლიშენიშვნა1935No More Ladies„ქალების გარეშე“კეროლაინ "კერი" რუმსი1937A Million to One„მილიონიდან ერთამდე“ჯოან სტივენსი1937Quality Street„ღირსეული ქუჩა“შარლოტა პარრატი1937The Man Who Found Himself„კაცი,რომელმაც იპოვა საკუთარი  თავი“მედდა დორის კინგი1937You Can't Beat Love„არ შეგიძლია შეიყვარო“ტრუდი ოლსონი1937Music for Madame„მუსიკა ქალბატონისთვის“ჯინ კლემენსო1937A Damsel in Distress„ქალური გასაჭირი“ლედი ალისია მარშმორტონი1938Maid's Night Out„ღამის გოგო“შეილა ჰარისონი1938Blond Cheat„ქერა მოტყუება“ჯულიეტა „ჯული“ ევანზი1938Sky Giant„საჰაერო გიგანტი“მეგ ლოურენს1938The Duke of West Point„დასავლეთ პოინტის ჰერცოგი“ენ პორტერი1939Gunga Din„დუნგა დინ“ემმი1939Man of Conquest„გამარჯვებული კაცი“ელიზა ალენი1939The Women„ქალები“პეგგი1940Rebecca„რებეკა“მეორე მის დე ვინტერიდასახელდა — ოსკარი საუკეთო მსახიობი ქალისთვის1941Suspicion„ეჭვი“ლინამოიგო — ოსკარი საუკეთო მსახიობი ქალისთვის - ალფრედ ჰიჩკოკის რეჟისორობით
მოიგო  —  ნიუ-იორკის ფილმების კრიტიკოსთა წრის დაჯილდოება საუკეთო მსახიობი ქალისვისთვის     -      ალფრედ ჰიჩკოკის რეჟისორობით1942This Above All„უპირველეს ყოვლისა“პრუდენს კეტეუეი1943The Constant Nymph„მუდმივი ნიმფა“ტესა სანგერიდასახელდა — ოსკარი საუკეთო მსახიობი ქალისთვის1943Jane Eyre„ჯეინ ეარი“ჯეინ ეარი1944Frenchman's Creek„ფრანგი კაცის ნაკადი“დონა1945The Affairs of Susan„სიუზანის რომანები“სიუზან დარელი1946From This Day„ამ დღიდან“სიუზან ქუმინგი1947Ivy„აივი“აივი1948Letter from an Unknown Woman„უცნობი ქალის წერილი“ლიზა (უცნობი ქალი)1948The Emperor Waltz„იმპერატორის ვალსი“გრაფინია ჯოანა აგუსტა ფრანზისკა1948You Gotta Stay Happy„ბედნიერი დარჩებით“დი დი დილვუდი1948Kiss the Blood Off My Hands„კოცნით წაშალე სისხლი ჩემი ხელებიდან“ჯეინ ვრანტონი1950September Affair„სექტემრის რომანები“მარიანა "მანინა" სტიუარტი1950Born to Be Bad„დაიბადო ცუდი“ქრისტაბელ ქეინ ქერი1951Darling, How Could You!„ძვირფასო, როგორ შეგიძლია“ალისია გრეი1951Othello„ოტელო“პეიჯი1952Something to Live For„რაღაც სიცოცხლისთვის“ჯენი ქერი1952Ivanhoe„აივენჰო“როვენა1953Decameron Nights„დეკამერონის ღამეები“იზაბელა/გვინევრა/ბარტოლომეა/ფიამეტა1953Flight to Tangier„ფრენა ტანგიერისკენ“სიუზან ლეინი1954Casanova's Big Night„კაზანოვას დიდი ღამე“ფრანცესცა ბრუნიალტერნატიული სათაური: მის კაზანოვა1956Serenade„სერენადა“კენდალ ჰეილი1956Beyond a Reasonable Doubt„საფუძვლიანი ეჭვის მიღმა“სიუზან სპენსერი1957Island in the Sun„კუნძული მზეში“მეივის ნორმანი1957Until They Sail„სანამ ისინი ნაოსნობდნენ“ენ ლესილე1958A Certain Smile„დარწმუნებული ღიმილი“ფრანცოიზე ფერრანდ1961The Light That Failed„სინათლე რომ ჩაქრა“დიასახლისისატელევიზიო ფილმი1961Voyage to the Bottom of the Sea„მოგზაურობა ზღვის ბოლოში“ექიმი სიუზან ჰილერი1962Tender Is the Night„ნაზია ღამე“პატარა ვარრენი1966The Witches„ჯადოქრები“გვენ მეიფილდიალტერნატიული სათაური: ეშმაკის საკუთრაბე1978The Users„მომხმარებელი“გრეისისატელევიზიო ფილმი1986Dark Mansions„მუქი სახლი“მარგარეტ დრეიკისატელევიზიო ფილმი1994Good King Wenceslas„კარგი მეფე ვენსელანსი“დედოფალი ლუდმილასატელევიზიო ფილმი1995The Celluloid Closet „ცელულოიდის კარადა“მეორე მის დე ვინტერიფილმისთვის საჭირო მისი კადრები არქივიდანაა ამოღებული

 ტელევიზია 
+წელიმშობლიური სახელწოდებაქართულადროლიეპიზოდის მშობლიური
სახელწოდებაქართულად1953–1954Four Star Playhouse„4 ვარსკვლავის სათამაშო სახლი“ტრუდი„Trudy“„ტრუდი“1956The Ford Television Theatre„ფორდის სატელევიზიო თეატრი“ჯული„The Girl on the Park Bench“„გოგონა პარკ ბენჩზე“1956Star Stage„ვარსკვლავის სცენა“„Your Other Love“„შენი სხვა სიყვარული“1956–1957The Joseph Cotten Show„ჯოზეფ ქოტონის შოუ“ადრიანა„Fatal Charm“„ფატალური ხიბლი“1956–1960General Electric Theater„გენერალური ელექტრონული თეატრი“ლინდა სტეისი
ჯუდიტი

ლაურელ ჩაპმანი

მელანიე ლანგდონი

გრაფინია ირინე ფორელი„A Possibility of Oil“
„The Story of Judith“

„At Miss Minner's“

„The Victorian Chaise Lounge“

„In Summer Promise“„ნავთობის შესაძლებლობა“
„ჯუდიტის ამბავი“

„მის მინერი“

„ვიქტორიანული ჩეისის ლაუნჯი“

„პირობა ზაფხულში“1960Startime„ვარსკვლავის დრო“ჯული ფორბისი„Closed Set"„დახურული კომპლექტი"1960Alcoa Presents: One Step Beyond„ალქოას საჩუქრები: ერთი ნაბიჯის მიღმა“ელენ გრეისონი„The Visitor“„სტუმარი“1962The Dick Powell Show„დიკ პაუელის შოუ“ვალერია ბაუმერი„The Clocks“„საათები“1962Kraft Mystery Theatre„კრაფტის საიდუმლო თეატრი“მარგარეტ ლევისი„Perilous"„სარისკო“1963Wagon Train„ვაგონის მატარებელი“ნაომი კეილორი„The Naomi Kaylor Story"„ნაომი კეილორის ისტოა“1963The Alfred Hitchcock Hour„ალფრედ ჰიჩკოკის საათი“ალისია პემბერტონი„The Paragon“    „პარაგონი“1965The Bing Crosby Show„ბინგ გროსბის შოუ“მის ტეილორი„Operation: Man Save“„ოპერაცია: კაცის გადარჩენა“1975Cannon„ქენონი“თელმა კაინი„The Star“„ვარსკვლავი“1980Ryan's Hope„რაიანის იმედები“პეოჯი უილიამსიFive episodesხუთი ეპიზოდი1981Aloha Paradise„გამარჯობა სამოთხევ“სტუმარი1981The Love Boat„სიყვარულის ნავი“ჯენიფერ ლანგლეი„Chef's Special/Beginning Anew/Kleinschmidt“„შეფ-ს სპეციალური / გემო თავიდან /კრეინშმიმიტი“1983Bare Essence„უბრალოდ არსი“ლაურა„Hour Four“
„Hour Five“„ოთხი საათი“
„ხუთი საათი“1986Hotel„სასტუმრო“რუტ ეასტონი„Harassed“1986Crossings„გადასასვლელი“ალექსანდრა მარკჰამი„Miniseries“მინი სერიები

 ბროდვეი 
+დრომშობლიური სახელწოდებაქართულადროლი1953 წლის 30 სექტემბერიდან  –  1955 წლის 18 ივნისამდე Tea and Sympathy„ჩაი და სიმპათიაში“  ლაურა რეინოლდსი1968 წლის 26 დეკემბრიდან –  1970 წლის 7 ნოემბრამდეForty Carats„ორმოცი კარატი“ენ სტენლი

 რადიოში გამოჩენა 
+წელიპროგრამის მშობლიური სახელწოდებაქართულადეპიზოდის/წყაროს მშობლიური
სახელწოდებაქართულად1946Lux Radio Theatreლუქს რადიო თეატრიFrom This Day „ამ დღიდან“ 1946Academy Awardაკადემიის ჯილდოPortrait of Jennie„ჯეინის პორტრეტი“1946Hollywood Playersჰოლივუდის მოთამაშეThe Constant Nymph„მუდმივი ნიმფა“1952Hallmark Playhouseჰალმარკის სათამაშო სახლიMiracle on the Blotter„სასწაული ბროტერზე“1952Broadway Playhouseბროდვეის სათამაშო სახლიManhattan Serenade„მანჰეტენის სერენადა“1952Theatre Guild on the Airთეატრალური გილდია ჰაერშიThe House of Mirth„მირტის სახლი“1952Hollywood Sound Stageჰოლივუდის ხმის სცენაIvy„აივი“1953Theater of Starsვარსკვლავის თეატრიThe Guardsman„დაცვის კაცი“

 ჯილდოები და ნომინაციები 
+წელიჯილდოკატეგორიანამუშევრისთვისშედეგი1940ოსკარისაუკეთო მსახიობი ქალირებეკადასახელდა1941ოსკარისაუკეთო მსახიობი ქალი„ეჭვი“მოიგო1941ნიუ-იორკის ფილმების კრიტიკოსთა წრის ჯილდოსაუკეთო მსახიობი ქალი„ეჭვი“მოიგო1943ოსკარისაუკეთო მსახიობი ქალი„მუდმივი ნიმფა“დასახელდა1947ოქროს ვაშლის ჯილდოყველაზე კოოპერატიული მსახიობისთვისმოიგო1980ემის ჯილდოსტუმარი / მოკლე გამოჩენა დრამატულ სერიაში„რაიანის იმედები“დასახელდა

 რესურსები ინტერნეტში 
 ჯოან ფონტეინი,— ბროდვეის ინტერნეტ მონაცემთა ბაზაში (IBDb)(ინგლისურ))

 ჯოან ფონტეინი — TCM-ის კინოფილმების მონაცემთა ბაზაში

კატეგორია:დაბადებული 1917
კატეგორია:გარდაცვლილი 2013
კატეგორია:XX საუკუნის ამერიკელი ქალი მსახიობები
კატეგორია:ამერიკელი ქალი მსახიობები
კატეგორია:ბრიტანელი მსახიობები
კატეგორია:დაბადებული 22 ოქტომბერი
კატეგორია:გარდაცვლილი 15 დეკემბერი
კატეგორია:ჰოლივუდის დიდების ხეივანი
კატეგორია:ინგლისელი ქალი კინომსახიობები